Na osnovu člana 8 Zakona br. 03/L-212 o radu; Pravilnika o radnim odnosima osoblja Pružaoca Usluga Vazdušne Plovidbe i Pravilnika o Radnim Mestima, opisima poslova i naknadama osoblja KANS-a, Pružalac Usluga Vazdušne Plovidbe (KANS) objavljuje sledeći oglas za radno mesto:

**JAVNI KONKURS**

**Institucija:** Pružalac Usluga vazdušne plovidbe - KANS

**Naziv radnog mesta:** Službenik za klimatologiju i meteorološke statistike

**Referentni br:** KANS/REK/003-2025

**Organizaciona jedinica:** Meteorološka Odeljenja

**Broj pozicija:** Jedna (1)

**Postupak prijave**: Spolnji

**Trenutni koeficijent:**  5.71

**Period ugovora:** Na određeno vreme

**Trajanje ugovora:** Jedna (1) godina, sa mogućnošću produženja

**Rok za prijavu:** 20.08.2025 - 03.09.2025

**Svrha radnog mesta**

* Osiguravanje pružanja usluga klimatologije i meteoroloških statistika u Odeljenju za klimatologiju i meteorološke statistike.

**Zadaci i odgovornosti**

* Nadzor kvaliteta svih meteoroloških osmatračkih podataka u vezi sa tačnošću i pripremom klimatologije i meteoroloških statistika, kako je propisano u ICAO Aneksu 3, WMO, propisima EASA i AACK-a.
* Pružanje klimatoloških i meteoroloških statističkih podataka kada je to potrebno za operativne planove i studije, bilo naučne ili obrazovne svrhe.
* Priprema klimatoloških/statističkih izveštaja na mesečnoj, periodičnoj, godišnjoj, 5-godišnjoj, 10-godišnjoj i 30-godišnjoj osnovi.
* Informisanje i izveštavanje Nadzornika za klimatologiju i meteorološke statistike o svim aktivnostima u jedinici.
* Biti spreman u svakom trenutku, kada se ukaže potreba, da obavlja dužnosti posmatrača, uključujući sve zadatke i odgovornosti opisane za aeronautičkog meteorološkog posmatrača.
* Pomoć menadžeru odseka po zahtevu i potrebi.
* Pomoć i saradnja u obuci posmatrača na radnom mestu.
* Obavljanje i drugih zadataka u okviru delokruga koje može zahtevati Nadzornik.

**Opšti uslovi**

* Biti državljanin Republike Kosovo.
* Imati punu poslovnu sposobnost.
* Poznavati jedan od zvaničnih jezika, u skladu sa relevantnim Zakonom o jezicima.
* Biti zdravstveno sposoban za obavljanje relevantnog zadatka.
* Nije osuđivan pravosnažnom presudom za izvršenje krivičnog dela sa namerom.
* Posedovanje traženog nivoa obrazovanja i radnog iskustva za poziciju.
* Uspešno proći prijemne procedure, u skladu sa zakonom i drugim aktima definisanim zakonom.

**Potrebne kvalifikacije i veštine**

* Komunikacione, pregovaračke i ubedljive veštine.
* Napredno poznavanje engleskog jezika, pored zvaničnog jezika Kosova.
* Veštine u organizovanju tima, planiranju rada i analizi.
* Kompjuterske veštine u programima (Word, Excel, PowerPoint, Access).
* Srednja škola prirodno-matematičkog smera, sa 2 godine iskustva kao službenik za obradu klimatoloških podataka i meteoroloških statistika.

**Potrebna dokumenta za prijavu**

* Popunjen i potpisan obrazac za prijavu od strane kandidata.
* Kopija diplome srednje škole.
* Dokazi o kvalifikacijama, iskustvu i ostala potrebna dokumenta za radno mesto.
* Kopija lične karte (ID).

**Dokazi koji se ne traže prilikom prijave, ali u fazi provere pre imenovanja**

* Originalna potvrda o nekažnjavanju izdata od strane suda, kojom se dokazuje da nije osuđivan za namerno izvršenje krivičnog dela.
* Relevantan dokaz da kandidat ima punu poslovnu sposobnost.
* Dokaz da nema važeću disciplinsku meru za težu povredu u javnoj instituciji ili izjava da nema važeću disciplinsku meru za težu povredu u nejavnom sektoru.

**Način prijave**

* Svi zainteresovani kandidati treba da preuzmu aplikacioni obrazac sa zvanične veb-stranice: [www.ashna-ks.org](http://www.ashna-ks.org), i da popunjen obrazac pošalju putem elektronske adrese na imejl: [kans.dbnj@rks-gov.net](mailto:kans.dbnj@rks-gov.net).
* Aplikacije poslate nakon isteka roka neće biti prihvaćene.
* Nepotpune aplikacije biće odbijene.
* Konkurs ostaje otvoren petnaest (15) dana od dana objavljivanja u sredstvima informisanja i na veb-stranici KANS-a, od 20.08.2025 do 03.09.2025. u 23:59.
* Konkurs je jednak za sve ciljane kandidate, bez ikakve diskriminacije, kako je predviđeno zakonom i drugim važećim aktima.
* Za više informacija: Tel: 038 5958 520/521.

**Obaveštenje, komunikacija sa kandidatima i objavljivanje konačnih rezultata**

* Sva obaveštenja o vremenu testa, intervjua, kao i o rezultatima svake faze konkursa biće objavljena putem zvanične veb-stranice KANS-a [www.ashna-ks.org](http://www.ashna-ks.org) ili putem imejla i telefona.